
Betegtájékoztató: Információk a felhasználó számára

Alpicort külsőleges oldat
prednizolon, szalicilsav


Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További kérdéseivel forduljon kezelőorvosához vagy gyógyszerészéhez.
· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:
1.	Milyen típusú gyógyszer az Alpicort oldat és milyen betegségek esetén alkalmazható?
2.	Tudnivalók az Alpicort oldat alkalmazása előtt
3.	Hogyan kell alkalmazni az Alpicort oldatot?
4.	Lehetséges mellékhatások
5	Hogyan kell az Alpicort oldatot tárolni?
6.	A csomagolás tartalma és egyéb információk


1. Milyen típusú gyógyszer az Alpicort oldat és milyen betegségek esetén alkalmazható?

Az Alpicort a fejbőr lokális kezelésére szolgáló oldat és a hajas fejbőr enyhe, kortikoszteroidokra reagáló gyulladása esetén alkalmazható.

2. Tudnivalók az Alpicort oldat alkalmazása előtt 

Ne alkalmazza az Alpicort oldatot,
· ha allergiás prednizolonra, szalicilsavra vagy a gyógyszer (6. pontban felsorolt) egyéb összetevőjére.
· csecsemőkön és 2 éves kor alatti gyermekeken.
· bárányhimlő, speciális bőrbetegségek (luesz, tuberkulózis) esetén.
· gyulladásos oltási reakciók esetén.
· bakteriális, gombás vagy vírusos bőrfertőzésekre.
· nedvedző fejbőrbetegségekre.
· ún. rozáceára (arc gyulladásos bővérűsége) és szájkörüli bőrgyulladásra.
· a szájnyálkahártya, a szem és a nemi szervek területén.
· terhesség alatt (a készítmény szalicilsav tartalma miatt).
· szoptatás alatt.

Figyelmeztetések és óvintézkedések
Az Alpicort oldat alkalmazása előtt beszéljen kezelőorvosával vagy gyógyszerészével.
Az Alpicort oldat izopropilalkohol tartalma miatt csak a bőr lokális kezelésére alkalmazható.
Forduljon kezelőorvosához, amennyiben homályos látás vagy egyéb látászavar jelentkezik.

Egyéb gyógyszerek és az Alpicort oldat
Feltétlenül tájékoztassa kezelőorvosát vagy gyógyszerészét a jelenleg vagy nemrégiben alkalmazott, valamint alkalmazni tervezett egyéb gyógyszereiről.
Az Alpicort oldat más gyógyszerek, vagy hatóanyagok hatását felerősítheti a készítmények együttes alkalmazása esetén. Alkalmazásának ideje alatt egyéb lokális készítmény csak az orvossal történt megbeszélés után alkalmazható!

Terhesség és szoptatás
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.
Terhességben az Alpicort oldat szalicilsav tartalma miatt ellenjavallt.
A prednizolon csekély mértékben átjut az anyatejbe. Ezért szoptatás alatt az Alpicort oldat alkalmazása kerülendő. 
Szoptatást megelőzően a mellen nem szabad helyi kortikoszteroidokat alkalmazni. A test többi területén szükségessé váló kezelés mennyiségét és időtartamát minimálisra kell csökkenteni. Amennyiben az Alpicort oldat hosszabb ideig történő alkalmazása mégis elengedhetetlen, a kezelés időtartamára a szoptatást fel kell függeszteni.

A készítmény hatásai a gépjárművezetéshez és a gépek kezeléséhez szükséges képességekre
Az Alpicort oldat nem befolyásolja a gépjárművezetéshez és a gépek kezeléséhez szükséges képességeket.

Az Alpicort oldat propilénglikolt tartalmaz
Ez a gyógyszer 50 mg propilén-glikolt tartalmaz 1 ml oldatban (ami körülbelül 180 mg propilén-glikolnak felel meg az oldat 1 alkalommal történő felvitele esetén). A propilén-glikol bőrirritációt okozhat.

3. Hogyan kell alkalmazni az Alpicort oldatot?

A gyógyszert mindig a kezelőorvosa vagy gyógyszerésze által elmondottaknak megfelelően alkalmazza. Amennyiben nem biztos az adagolást illetően, kérdezze meg kezelőorvosát vagy gyógyszerészét.
Az oldat kizárólag külsőleg alkalmazható! A készítmény kizárólag az orvos utasítására és folyamatos ellenőrzés mellett alkalmazható!
A készítmény szokásos adagja: amennyiben orvosa másként nem rendelkezett, az Alpicort oldatot naponta 1 alkalommal alkalmazzuk a hajas fejbőrön, lehetőleg este.
A gyulladásos folyamat megszűnése után elegendő hetente 2–3 kezelés.
Minden alkalommal kövesse az alábbi utasításokat:
1. Húzza le az applikátor tetején lévő zárókupakot.
2. Közvetlenül a fejbőrre visszük fel az oldatot oly módon, hogy az applikátort nyílásával lefelé tartva enyhén áthúzzuk a kezelendő bőrfelületen.
3. Az applikátor tetejére helyezze vissza a zárókupakot.
4. A hatóanyagnak a szőrtüszőkbe való jobb bejutása és a keringés fokozása érdekében ajánlatos az oldat felvitele után a fejbőrt 2–3 percig ujjal masszírozni.
Az Alpicort oldat alkalmazása gyermekek esetében rövid ideig és csak kisebb területeken javasolt.

Ha az előírtnál több Alpicort oldatot alkalmazott
Ha Ön egy alkalommal az előírtnál nagyobb mennyiséget használt az oldatból, ez semmilyen komplikációt nem okoz. Folytassa a kezelést az orvos által előírtak szerint.

Ha elfelejtette alkalmazni az Alpicort oldatot
Amennyiben egy kezelést elfelejtett, a következő alkalommal ne alkalmazzon kétszeres adagot a kihagyott adag pótlására. Folytassa a kezelést az orvos által előírtak szerint.

Ha idő előtt abbahagyja az Alpicort oldat alkalmazását
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát.


4. Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Ritka (1 000-ből legfeljebb egy beteget érint): Allergiás bőrreakciók 

Nagyon ritka (10 000-ből legfeljebb egy beteget érint): 
Rövid ideig tartó bőrirritáció (pl. égő érzés, kipirosodás)

Bőrelváltozások (a bőr elvékonyodása, a kis bőrerek tágulása, striák kialakulása, fokozott szőrösödés, száj környéki bőrgyulladás, szteroid akne)

Nem ismert (a rendelkezésre álló adatokból a gyakoriság nem állapítható meg): Homályos látás

Tartós (2-3 hétnél hosszabb) vagy nagy felületen (pl. a teljes fejbőrön) történő alkalmazás esetén, illetve a rendeltetésszerűtől eltérő célokra való használatkor fontos odafigyelni a kortikoszteroidok egész szervezetet érintő hatásaira.

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5. Hogyan kell az Alpicort oldatot tárolni?

A gyógyszer gyermekektől elzárva tartandó!

A dobozon feltüntetett lejárati idő (Felhasználható: ) után ne alkalmazza az Alpicort oldatot.
A lejárati idő a megadott hónap utolsó napjára vonatkozik.

Ne alkalmazza az Alpicort oldatot, ha az oldat elszíneződését észleli.

Az Alpicort oldat legfeljebb 30 °C-on tárolandó. A fénytől való védelem érdekében az eredeti csomagolásban tárolandó.

A gyógyszereket nem szabad a szennyvízzel vagy a háztartási hulladékkal együtt megsemmisíteni. Kérdezze meg gyógyszerészét, hogy szükségtelenné vált gyógyszereit miként semmisítse meg. Ezek az intézkedések elősegítik a környezet védelmét.


6. A csomagolás tartalma és egyéb információk

Mit tartalmaz az Alpicort oldat 
· A készítmény hatóanyaga: 
2 mg prednizolon+0,05 mg rámérés és 4 mg szalicilsav 1 ml vizes, alkoholos oldatban.
· Egyéb összetevők: arginin, propilénglikol, izopropil-alkohol, tisztított víz.

Milyen az Alpicort oldat külleme és mit tartalmaz a csomagolás
Tiszta, halvány sárgás-barnás színű, jellegzetes szagú oldat, PP cseppentő feltéttel ellátott, PP csavaros kupakkal lezárt barna színű üvegben.
Kiszerelési méretek: 50 ml vagy 100 ml üvegpalackok.
Nem feltétlenül mindegyik kiszerelés kerül kereskedelmi forgalomba.



A forgalomba hozatali engedély jogosultja és a gyártó
Dr. August Wolff GmbH & Co. KG Arzneimittel
Sudbrackstrasse 56
33611 Bielefeld
NÉMETORSZÁG

A készítményhez kapcsolódó további kérdéseivel forduljon a forgalomba hozatali engedély jogosultjának helyi képviseletéhez:
Medimprove Kft.
2100 Gödöllő
Szkíta krt.10.
E-mail: info@medimprove.hu

OGYI-T-6208/01 	1 ×100 ml
OGYI-T-6208/02 	1 ×50 ml

A betegtájékoztató legutóbbi felülvizsgálatának dátuma: 2025. június.

